สังคมข่าวหุ้น
*... ดัชนีตลาดหุ้นไทยปิดที่ระดับ 1,266.02 จุด เพิ่มขึ้น 8.04 จุด มูลค่าการซื้อขาย 44,086.49 ล้านบาท สถานการณ์การแพร่ระบาดของไวรัสโควิด-19 เริ่มดีขึ้น จากจำนวนผู้ติดเชื้อรายใหม่ที่เพิ่มไม่มาก นำมาสู่ความคาดหวังคลายล็อกดาวน์เฟส 2 และติดตามการประกาศผลประกอบการของบริษัทจดทะเบียนในช่วงโค้งสุดท้ายนี้ ...
10 พ.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,266.02 จุด เพิ่มขึ้น 8.04 จุด มูลค่าการซื้อขาย 44,086.49 ล้านบาท สถานการณ์การแพร่ระบาดของไวรัสโควิด-19 เริ่มดีขึ้น จากจำนวนผู้ติดเชื้อรายใหม่ที่เพิ่มไม่มาก นำมาสู่ความคาดหวังคลายล็อกดาวน์เฟส 2 และติดตามการประกาศผลประกอบการของบริษัทจดทะเบียนในช่วงโค้งสุดท้ายนี้ …
*… GPSC โชว์ผลประกอบการไตรมาส 1/2563 ดีกว่าที่ตลาดคาดการณ์ไว้ โดยมีกำไรสุทธิ 1,580 ล้านบาท เพิ่มขึ้น 68% เนื่องจากการรับรู้รายได้จากการขายไฟฟ้าที่เพิ่มขึ้น และการรับรู้ผลประกอบการจาก GLOW เต็มไตรมาสเมื่อเทียบกับช่วงเดียวกันของปีก่อนที่รับรู้รายได้เพียง 18 วัน และมีรายได้รวม 18,308 ล้านบาท เพิ่มขึ้น 102% ส่วนราคาหุ้นมีโบรกฯ ให้ราคาเป้าหมายสูงสุดไว้ที่ประมาณ 95 บาท ถือว่ายังมีอัพไซด์กว่า 39% จากราคาล่าสุดที่ 68 บาท  …
*… จับตา PTT ประกาศงบไตรมาส 1/2563 วันนี้ (11 พ.ค.) โดยโบรกฯ คาดจะมีผลขาดทุนสุทธิราว 4,900 ล้านบาท ซึ่งนับเป็นผลขาดทุนสุทธิเป็นครั้งแรกนับตั้งแต่ปี 2559 เนื่องมาจากผลขาดทุนจากสต๊อกน้ำมันก้อนใหญ่จากบริษัทลูกในกลุ่มโรงกลั่นและปิโตรเคมีที่อยู่ในตลาด 3 แห่ง คือ TOP, PTTGC และ IRPC รวมถึงมีส่วนแบ่งกำไรจาก PTTEP ลดลง อย่างไรก็ตามยังมีปัจจัยบวกจากการนำบริษัทลูกอย่าง OR เข้าเทรด ลุ้นเป็นช่วงปลายไตรมาส 3 นี้ ซึ่งหลังขายหุ้น IPO แล้ว PTT จะยังคงถือหุ้น OR ในสัดส่วนไม่น้อยกว่า 75% …
*… TASCO ราคาปรับขึ้น 1.76% มาปิดตลาดที่ 17.30 บาท ซึ่งคาดว่าผลงานไตรมาส 2/2563 จะดีขึ้นจากไตรมาส 1/2563 โดยคาดความต้องการทั้งในและต่างประเทศจะฟื้นตัว ส่วนงบไตรมาส 1/2563 มีผลขาดทุนสุทธิ 784 ล้านบาท ลดลง 209.20% หลังรายได้จากการขายและบริการลดลง 27.90% สาเหตุหลักมาจากยอดขายในตลาดต่างประเทศลดลง เป็นผลจากมาตรการปิดประเทศเนื่องจากไวรัสโควิด-19 ระบาด และความล่าช้าของการเบิกจ่ายงบประมาณประจำปี 2563 ของภาครัฐด้วย …
*… THAI ขอผ่อนผันการส่งงบไตรมาส 1/2563 ออกไปเป็นภายในวันที่ 14 ส.ค. 2563 ระบุได้รับผลกระทบจากโควิด-19 เพราะต้องหยุดบินและปิดสถานที่ทำงาน ทั้งในและต่างประเทศตั้งแต่ปลายมี.ค.ที่ผ่านมา …
*… PF ขอผ่อนผันการส่งผลการดำเนินงานไตรมาส 1/2563 ออกไปเป็นภายในวันที่ 30 มิ.ย. 2563 เนื่องจากได้รับผลกระทบจากการแพร่ระบาดของไวรัสโควิด-19 ทำให้เกิดอุปสรรคหรือข้อจำกัดในการดำเนินงานหรือเข้าถึงข้อมูล นอกจากมีธุรกิจในไทยแล้ว ยังมีธุรกิจพัฒนาอสังหาริมทรัพย์และธุรกิจโรงแรมที่ตั้งอยู่ในญี่ปุ่น …
*… TPLAS โชว์ไลน์ผลิตกล่องกระดาษบรรจุอาหารภายใต้ “B-LEAF” ที่เดินเครื่องผลิตเป็นที่เรียบร้อยในปลายเม.ย.ที่ผ่านมา เฟสแรก ประเดิมการผลิต 650,000 กล่อง/เดือน พร้อมตั้งเป้ายอดขายจากผลิตภัณฑ์บรรจุภัณฑ์ดังกล่าวในปีแรกที่ระดับ 30 ล้านบาท พร้อมเตรียมแผนศึกษาการเพิ่มไลน์สินค้าใหม่อีก 1-2 โปรดักส์ ส่วนหนึ่งคงมาจากการสั่งซื้ออาหารออนไลน์กันมากขึ้น ทำให้ความต้องการกล่องกระดาษบรรจุเพิ่มขึ้น ส่วนแนวโน้มในไตรมาสแรกน่าจะมียอดขายได้ตามเป้าหมายที่คาดไว้ แม้ไวรัสโควิด-19 จะส่งผลกระทบต่อภาพรวมอุตสาหกรรมบ้างก็ตาม …
*… JSP จัดโปรโมชั่น KNOCKDEAL ฟรี! เต็มพิกัด ฟรี! ทุกค่าใช้จ่าย ทั้งฟรีค่าโอนกรรมสิทธิ์ ฟรีค่าจดจำนอง ฟรีประกันมิเตอร์น้ำ ฟรีประกันมิเตอร์ไฟ ฟรีค่าส่วนกลางล่วงหน้า พร้อมของแถม และข้อเสนอพิเศษต่าง ๆ อีกมากมาย สำหรับลูกค้าที่จอง ทำสัญญา และโอนกรรมสิทธิ์ตามเงื่อนไขที่บริษัทกำหนด ตั้งแต่วันที่ 1-31 พ.ค.นี้ เพื่อลูกค้าที่มองหาที่อยู่อาศัย พร้อมเข้าอยู่ ทั้งโครงการบ้าน ทาวน์โฮม คอนโดฯ และอาคารพาณิชย์ หวังกระตุ้นให้เกิดดีมานด์ในช่วงไตรมาส 2 นี้ได้ …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.